Lietuvos Respublikos Vyriausybė

nutarimas

Dėl ĮGALIOJIMŲ SUTEIKIMO ĮGYVENDINANT LIETUVOS RESPUBLIKOS VALSTYBĖS PARAMOS DAUGIABUČIAMS NAMAMS ATNAUJINTI (MODERNIZUOTI) ĮSTATYMĄ

2015 m. sausio 7 d. Nr. 19
Vilnius

Vadovaudamasi Lietuvos Respublikos valstybės paramos daugiabučiams namams atnaujinti (modernizuoti) įstatymo 3 straipsnio 1 dalies 2 punktu, 3 dalimi ir 5 straipsnio 1 ir 2 dalimis, Lietuvos Respublikos Vyriausybė nutaria:

1. Įgalioti Lietuvos Respublikos aplinkos ministeriją iki 2015 m. vasario 1 d. patvirtinti:

1.1. Daugiabučio namo atnaujinimo (modernizavimo) investicijų plano rengimo tvarkos aprašą;

1.2. Butų ir kitų patalpų savininkų sprendimo dėl daugiabučio namo atnaujinimo (modernizavimo) protokolo pavyzdinę formą;

1.3. Pavedimo organizuoti daugiabučio namo atnaujinimo (modernizavimo) projekto parengimą ir (ar) įgyvendinimą, ir (ar) finansavimą sutarties pavyzdinę formą;

1.4. Kaupiamojo įnašo daugiabučiam namui atnaujinti (modernizuoti) apskaičiavimo metodiką.

2. Pripažinti netekusiais galios:

2.1. Lietuvos Respublikos Vyriausybės 2009 m. rugpjūčio 26 d. nutarimą Nr. 980 „Dėl Lietuvos Respublikos valstybės paramos būstui įsigyti ar išsinuomoti bei daugiabučiams namams modernizuoti įstatymo ir Lietuvos Respublikos piniginės socialinės paramos nepasiturinčioms šeimoms ir vieniems gyvenantiems asmenims įstatymo įgyvendinimo“ su visais pakeitimais ir papildymais;

2.2. Lietuvos Respublikos Vyriausybės 2013 m. vasario 20 d. nutarimą Nr. 174 „Dėl įgaliojimų suteikimo įgyvendinant Lietuvos Respublikos valstybės paramos būstui įsigyti ar išsinuomoti ir daugiabučiams namams atnaujinti (modernizuoti) įstatymą“.

Ministras Pirmininkas	Algirdas Butkevičius

Aplinkos ministras	Kęstutis Trečiokas